CELEX: C2006/326/129
Language: sl
Date: 2006-12-30 00:00:00
Title: Zadeva T-301/06: Tožba, vložena 27. oktobra 2006 — Lemaître Sécurité proti Komisiji

30.12.2006   
            
            
               SL
            
            
               Uradni list Evropske unije
            
            
               C 326/60
            
         Tožba, vložena 27. oktobra 2006 — Lemaître Sécurité proti Komisiji
   (Zadeva T-301/06)
   (2006/C 326/129)
   Jezik postopka: francoščina
   Stranki
   
      Tožeča stranka: Lemaître Sécurité SAS (La Walck, Francija) (zastopnik: D. Bollecker, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za dopustno naj se razglasi ničnostna tožba družbe Lemaître Sécurité zoper sklep Komisije o zaključku protidumpinškega postopka z dne 28. avgusta 2006;
            
         
               —
            
            
               na podlagi člena 231, prvi odstavek, ES naj se za ničnega razglasi sklep o zaključku protidumpinškega postopka z dne 28. avgusta 2006;
            
         
               —
            
            
               odredi naj se ponovna preučitev zaključka protidumpinškega postopka za zaščitno obutev;
            
         
               —
            
            
               na podlagi člena 233 ES naj se preveri izvršitev sodbe Sodišča prve stopnje Evropskih skupnosti;
            
         
               —
            
            
               Komisiji naj se naloži plačilo stroškov.
            
         Tožbeni razlogi in bistvene trditve
   S Sklepom št. 2006/582/ES z dne 28. avgusta 2006 (1) je Komisija sklenila zaključiti protidumpinški postopek glede uvoza obutve s kovinsko kapico s poreklom iz Ljudske republike Kitajske in Indije, in sicer po tem, ko je glavni pritožnik — po dopisu Komisije z dne 5. julija 2006, v katerem je Komisija po opravljeni preiskavi potrdila, da obstaja dumping zaščitne obutve, vendar je zavrnila uvedbo protidumpinških ukrepov, ker naj bi Evropska skupnost ne imela interesa za uvedbo takih ukrepov — umaknil svojo pritožbo. Tožeča stranka, evropski proizvajalec zaščitne obutve, zatrjuje, da naj bi mu zaradi uvoza čevljev s poreklom iz Kitajske in Indije ob tem, da niso bili sprejeti ukrepi za vzpostavitev zdrave konkurence, nastala gospodarska in strateška škoda.
   Tožeča stranka v utemeljitev svoje tožbe navaja tri tožbene razloge.
   Prvi tožbeni razlog je nepopolna obrazložitev, saj naj Komisija po mnenju tožeče stranke ne bi jasno in nedvoumno navedla razlogov, zakaj je zavrnila sprejetje protidumpinških ukrepov.
   Drugi tožbeni razlog je kršitev člena 9(1) Uredbe št. 384/96 (2), v povezavi s členi 2, 3(m), 127, drugi odstavek, in 157, prvi odstavek, ES, ker naj Komisija v obravnavani zadevi ne bi pravilno ocenila obstoja interesa Skupnosti za sprejetje protidumpinških ukrepov.
   S tretjim tožbenim razlogom tožeča stranka zatrjuje, da naj bi Komisija s tem, da je izrecno ugotovila dumping zaščitne obutve in ob tem zavrnila sprejetje izravnalnih ukrepov, kršila načelo zaupanja v pravo.
   
      (1)  UL 2006, L 234, str. 33.
   
      (2)  Uredba Sveta (ES) št. 384/96 z dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti, UL 1996, L 56, str. 1, nazadnje spremenjena z Uredbo (ES) št. 2117/2005, UL L 340, str. 17.